OpenLLM-France/wikimedia huggingface dataset:
# San Roman eliza (Arre)

San Roman eliza Ezkabarte ibarreko Arre kontzejuan Erdi Aroko kristiau eliza bat da.

## Eraikina

Oinplano angeluzuzena, absidea eta dorre prismatikoa dituen Erdi Aroko fabrika da. Kanpoaldean, hormek kontrahorma sendoak dituzte, abside-aldea barne, eta harburudun erlaitzez errematatzen dira. Erretaula nagusia, Migel Tomas Zarrakaztelukoari dagokiona, platereskoa da, zati eskultorikoa eta taula margotuak dituena. Bankuaren horma-hobiek neurri onak dituzte, hala nola Santa Ana Triplex taldea, kalitate horri eusten baitiote Titularraren, Ama Birjinaren eta Kalbarioaren irudiek; ikonografiaren gainerakoa Ramon Ozkaritzek 1570 baino lehenagoko ekoizpenaren erdiko aldian egindako taula gaineko pinturek osatzen dute, eta bere obraren onenen artean daude. Albokoak XVII. mendearen lehen erdialdekoak dira eta irudi errenazentistak eta barrokoak dituzte. Aipamen berezia merezi du Gurutziltzatu manierista baten irudiak.

## Erreferentziak

* Nafarroako Entziklopedia Handia | ARRE. (Noiz kontsultatua: 2021-12-31).

## Ikus, gainera

* Arre
* Ezkabarte

## Kanpo estekak

* Datuak: Q65995778
# San Roman eliza (argipena)

San Roman elizak ugariak dira Euskal Herrian eta atzerrian ohikoan Erroman Zesareakoaren adbokaziokoak. Wikipedia honetan daude:
* San Roman eliza, Arellano herriko eliza.
* San Roman eliza, Arre herriko eliza, Ezkabarte udalerrian.
* San Roman eliza, Arzotz herriko eliza, Gesalatz udalerrian.
* San Roman, Durruma herriko eliza, Donemiliaga udalerrian.
* San Roman, Egileta herriko eliza, Dulantzi udalerrian.
* San Roman, Etxarren herriko eliza, Girgillao udalerrian.
* San Roman, Ezkerekotxa herriko eliza, Iruraiz-Gauna udalerrian.
* San Roman, Otsa lekuko eliza, Artzibar udalerrian.
* San Roman eliza, Tobillas herriko eliza.
* San Roman, Zirauki herriko elizetako bat.
* San Roman, Zuntzarren lekuko eliza, Lizoainibar-Arriasgoiti udalerrian.
Baselizak eta antzekoak:
* San Roman, Agoitz herriko baseliza.
* San Roman, Muxika herriko baseliza.
Atzerrian:
Ikus, halaber:
# San Romango geltokia

San Roman Asturiasko Printzerriko tren geltoki bat da, Candamu udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* San Esteban — Coḷḷanzo

## Zerbitzuak
### Eskualdeko tren

Renfe Feve
 Zerbitzua  Hasiera  Ibilbidea  Amaiera ⁠
R1bNaviaPiñeira–Viyauril • Viḷḷapedre • Outur • Ḷḷuarca • Barcia • Caneiru • San Cristobal • Cadavéu • Tablizo • Vaḷḷouta • Santa Marina • Nuviana • Valdréu • Soutu Lluiña • San Cosme • Samartín de Lluiña • la Madalena • Villamar • Cuideiru • el Pitu–Piñera • Muros • los Cabos • Santianes • Pravia • Beifar • San Roman • Aces • Sandiche • Grau • Peñaflor • Veiga d'Anzu • Santa Maria Grau • Trubia • Soutu Udrion • San Pedru • San Cloyo • les Maces • les Campes • Argañosa • VallobinOviedo/Uviéu :

### Aldiriko tren

Asturiasko Renfe Aldiriak
 Zerbitzua  Hasiera  Ibilbidea  Amaiera ⁠
 C-7fOviedo/UviéuVallobin • Argañosa • les Campes • les Maces • San Cloyo • San Pedru • Soutu Udrion • Trubia • Santa Maria Grau • Veiga d'Anzu • Peñaflor • Grau • Sandiche • Aces • San Roman • Beifar • Pravia • San RanonSan Esteban :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q107972822
iea  Asturiasko Renfe Aldiriak :
# San Roman eliza (Arzotz)

San Roman eliza Arzotz herriko eliza da, Gesalatzen, Nafarroa Garaian.

## Deskribapena

XIII. mendean eraiki zen zistertarren eraginaren pean, eta XVI. mendean eraldatu eta handitu zen, eraikinaren hiru gorpiutz originalei kaperak eta goiburu bat gehitu zitzaizkiolararik. Epistolaren aldetik sakristia bat ere gehitu zitzaion.
16. mende amaierako errataula platereskoa du, Beraskoaingo elizan dagoenarekin antza duena. Ikonografian San Romanen irudia nabarmenzen da, bizar puntadun luzeak dituena. Goiko multzoan Andre Maria, Jesus haurtxoa, Santa Ana eta Santa Elisabet ageri dira, flandriar ukituko egikerarekin, zeinak kontrate egiten duen erretaularen gainerako itxura italiarrarekin. Sakristian Opakuako Andre Mariaren baselizatik (Arzozko kontzejuan bertan dagoena) ekarritako irudi jesarria gordetzen da.

## Erreferentziak

* ↑ Lebrel Blanco, Fundación. «Valle de Guesálaz» www.lebrelblanco.com: Atlas del Patrimonio Histórico-Cultural de los reinos, condados y vizcondados bajo la autoridad de Catalina I de Navarra Foix-Grailly-Béarn. (Noiz kontsultatua: 2024-04-15).

## Kanpo estekak

* Datuak: Q125423930
# San Roman eliza (Zuntzarren)

San Roman eliza Arriasgoitiko Zuntzarren lekuan XVII. mendeko kristiau eliza bat da.

## Eraikina

San Roman elizaren jatorriak Erdi Arokoa dirudien arren, babesten dituen mentsula lobulatuen arabera, lunetoen estalkia barroko garaikoa da. Estilo berekoa da zilarrezko gurutze bat.

## Erreferentziak

* Nafarroako Entziklopedia Handia | ZUNTZARREN. (Noiz kontsultatua: 2021-10-23).

## Ikus, gainera

* Zuntzarren

## Kanpo estekak

* Datuak: Q109141665
# San Roman eliza (Arellano)

San Roman eliza Nafarroako Arellano udalerrian dagoen eliza bat da. XIII. mendearen lehen erdialdea eta XVI. mendearen artean eraiki zen. Zisterziense, gotiko eta berpizkundeko estiloen arteko nahasketa da. XVIII. mendean eraikitako gainaldeko dorrea nabarmentzen da.
Herrigunearen iparraldean dago, Arellanoko dorretik hurbil.

## Kanpo estekak

* Datuak: Q20492683
# San Roman eliza (Otsa)

San Roman eliza Artzibarko Otsa lekuan Erdi Aroko kristiau eliza bat da.

## Eraikina

1989an monumentu-katalogoa argitaratu zenerako, eliza erorita eta aterperik gabe zegoen, hormak baino ez ziren geratzen, kanpandorrea barne, eta antzeko zerbait gertatzen zen gainerako etxeetan eta jauregian. Eskema hori bera da inguruko Erdi Aroko beste eliza batzuena, nabe sinple batekin, dorrea oinean duela. Sakristia burualdeari atxikitako gela karratua da. Ekialdeko portada, suntsitua, erdi-puntuko soila zen. Kanpoaldean leiho bat eta gezileiho bat ikusten dira. Nafarroako Entziklopediak adierazten du elizan bazirela Nagoreko erretaulakoekin lotura izan zezaketen margotutako ohol batzuk. Eliz museoan Ama Birjinaren taila erromanikoa mantentzen da umearekin eserita.

## Erreferentziak

* «Otsa» Artzibarko Udala (Noiz kontsultatua: 2021-11-27).

## Ikus, gainera

* Otsa
* Artzibar

## Kanpo estekak

* Datuak: Q109769035
# Schram City (Illinois)

Schram City Illinoiseko herri bat da. Montgomery konderrian kokatua dago. 2010ean 586 biztanle zituen, 1,90 kilometro koadrotan banatuta.

## Ikus, gainera

* Montgomery konderria

## Kanpo estekak

* Datuak: Q634681
# Schramberg

Schramberg Alemaniako hiri-udalerri bat da, Baden-Württemberg estatuan. Azken zentsuaren arabera 21.125 biztanle zituen, 80,7 kilometro koadroko azaleran.

## Kanpo estekak

* Datuak: Q82886
* Multimedia: Schramberg / Q82886
# Schraplau

Schraplau Alemaniako hiri-udalerri bat da, Saxonia-Anhalt estatuan. Azken zentsuaren arabera 1.073 biztanle zituen, 7,06 kilometro koadroko azaleran.

## Kanpo estekak

* Datuak: Q550853
* Multimedia: Schraplau / Q550853
# Schreibersita

Schreibersita elementu natiboak motako minerala da.

## Ezaugarriak

Schreibersita elementu kimiko mineralaren formula kimikoa hau da: ${\ce {(Fe,Ni)3P}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 6,5 - 7 da.

## Erreferentziak

* 1 2 (Ingelesez) «Schreibersite: Mineral information, data and localities.» www.mindat.org (Noiz kontsultatua: 12-05-2019).
# Schretstaken

Schretstaken Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 502 biztanle zituen 8,47 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q632512
* Multimedia: Schretstaken / Q632512
# Schreyerita

Schreyerita oxido motako minerala da.

## Ezaugarriak

Schreyerita oxido mineralaren formula kimikoa hau da: ${\ce {V3+2Ti3O9}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 7 da.

## Erreferentziak

* 1 2 (Ingelesez) «Schreyerite: Mineral information, data and localities.» www.mindat.org (Noiz kontsultatua: 12-05-2019).
# Schrecksbach

Schrecksbach Alemaniako udalerria da. Hessen estatuan dago, [[Schwalm-Eder barrutia|Schwalm-Eder]] barrutian. 2014an 3.169 biztanle zituen 36,61 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q622471
* Multimedia: Schrecksbach / Q622471
# Schreiber musker

Schreiber muskerra (Lacerta schreiberi), Lacertidae familiako muskerra da. Iberiar penintsulako mendebaldean bizi da; tartean, Euskal Herrian.

## Deskribapena

Buru motz eta lodia du. Animalia berdea da gainaldean eta horixka sabelaldean. Isatsa luzea du, gorputzaren luzera halako bi, gutxigora behera. Isatsak kolore arrea izan ohi du. Guztira 40 cm inguruko luzera hartzen du Schreiber muskerrak.
Ugalketa garaian arren burua eta lepoaldea oso urdinak bihurtzen dira. Emea ez da hain deigarria izaten, kolore berde-arrea izaten du eta alboetan orbain zuriak ateratzen zaizkio.

## Habitata

Iberiar penintsulako iparraldeko eta mendebaldeko mendikateetan topatuko dugu, bai eta Erdialdeko Sisteman ere. Hariztietan eta pagadietan bizi da, ibaiertzetatik gertu, hezetasuna maite baitu. Urtero 600 mm-ko prezipitazioa baino gehiago jasotzen duten eremuetan aurkitzen da. Ipar-mendebaldeko lurretan 1.500 metroko altueran ikus daiteke, eta Erdialdeko Sisteman 2.100 metroan ere bai.

## Ugalketa

Udaberrian ugaltzen da, apirilaren eta ekainaren artean. 4-24 arrautza jartzen ditu eta udan erruten ditu bi hilabetetan zehar.

## Elikadura

Intsektuak eta araknidoak jaten ditu batez ere; kakalardoak, euliak, eltxoak, matxinsaltoak, armiarmak... Txori txikien edota muskerren arrautzak ere jaten ditu tarteka. Uda amaieran fruitu txikiak ere jaten ditu; masustak, adibidez. Animaliak ehizatzeko esprint motzak egiten ditu.

## Erreferentziak

* ↑ Sá-Sousa, P., Marquez, R. & Pérez-Mellado, V. (2005) Lacerta schreiberi
* ↑ (Gaztelaniaz) «Lacerta schreiberi, Lagarto verdinegro» Naturaleza y turismo (Noiz kontsultatua: 2021-02-10).
* ↑ «Reptiles de Valsaín - Lagarto verdinegro (Lacerta schreiberi)» www.montesdevalsain.es (Noiz kontsultatua: 2021-02-10).

## Ikus, gainera

* Gardatxo
* Musker berde
* Datuak: Q1628813
* Multimedia: Lacerta schreiberi / Q1628813
* Espezieak: Lacerta schreiberi
# Schreckhorn

Schreckhorn, Alpeetako mendi bat da, Suitzan eta Bernako Alpeetan. 4.078 metroko garaiera du.
1861eko abuztuaren 16an Leslie Stephen eta mendizale talde batek lehenbizikoz igo zuten.
* Datuak: Q16539
* Multimedia: Schreckhorn / Q16539
# Sanya Richards-Ross

Sanya Richards-Ross (Kingston, Jamaika, 1985eko otsailaren 26a) estatubatuar herritartasuna duen eta 400 metroko lasterketan espezializaturik dagoen atleta da. 2009ko Munduko Txapelketan eta 2012ko Olinpiar Jokoetan proba honetako urrezko domina eskuratu zuen. AEBetako taldearekin, 4 x 400 m erreleboetako urrezko hiru domina irabazi ditu Olinpiar Jokoetan.

## Lortutako sari nagusiak
### Markarik hoberenak

* 100 metro - 10.97 (Shanghai, 2007)
* 200 metro - 22.09 (New York, 2012)
* 400 metro - 48.70 (Atenas, 2006)

## Erreferentziak

* ↑ Richards-Ross garaile 400 metroetan, eta Gelana Maratoian Eitb.com

## Kanpo loturak

* (Ingelesez) Richards-Ross Sanya Iaaf.org
* Datuak: Q5803
* Multimedia: Sanya Richards-Ross / Q5803
# Sanyuan barrutia

Sanyuan barrutia (txinera tradizionalez: 三元区) Txinako barruti bat da, Sanming barruan. Azken zentsuaren arabera 408.000 biztanle zituen 1154 azaleran banatuta.

## Kanpo estekak

* Datuak: Q1338058
* Multimedia: Sanyuan District / Q1338058
# Sanxenxo

Sanxenxo Galiziako kostaldeko udalerria da, Pontevedrako probintziaren mendebaldean eta O Salnéseko eskualdean kokatuta dagoena. 2006an 16.914 biztanle zituen, uda garaian 10 aldiz biderkatzen direnak turismoa dela-eta. Izan ere, "Galiziako turismoaren hiriburu"tzat jotzen dute askok.
9 parrokiatan banatuta dago.

## Parrokiak

* Adina (Santa María)
* Arra (San Amaro)
* Bordóns (San Pedro)
* Dorrón (San Xoán)
* Gondar (San Tomé)
* Nantes (Santa Baia)
* Noalla (Santo Estevo)
* Padriñán (San Xenxo)
* Vilalonga (San Pedro)

## Ikus, gainera

* Pontevedrako udalerrien zerrenda

## Kanpo estekak

* (Galizieraz)(Gaztelaniaz)(Ingelesez)(Frantsesez)(Alemanez)Udalerriko webgune ofiziala
* Datuak: Q840355
* Multimedia: Sanxenxo / Q840355
# Sanya Phoenix nazioarteko aireportua

Sanya Phoenix Nazioarteko Aireportua (txineraz: 三亚凤凰国际机场; pinyineraz: Sanya Phoenix Guójì Jīchǎng), (NAGE: SYX, NAZE: ZJSY), Sanya hiriko aireportu nagusia da, eta 2008an 6 milioi bidaiari baino gehiagok erabili zuten.
Urtero milaka txinatarrek erabiltzen dute aireportua Hainan probintziako hondartzetara etorzeko.

## Ikus, gainera

* Txinako Herri Errepublikako aireportuen zerrenda
* Txinako Herri Errepublikako aireportuak bidaiarien arabera

## Erreferentziak

* ↑ (Txineraz) (xls) [www.caac.gov.cn/I1/K3/201403/P020140324403180721900.xls Txinako Hegazkintza Zibileko Agintaritza. ] (Noiz kontsultatua: 2014-04-06).

## Kanpo estekak

* (Ingelesez) Aireportuaren webgune ofiziala.
* Datuak: Q684964
* Multimedia: Sanya Phoenix International Airport / Q684964
# Sanya badia

Sanya badia (txineraz: 三亚湾; pinyineraz: Sānyà Wān), Txinako Herri Errepublikako Hainan probintziako Sanya hirian dagoen badia da. Sanya hiriak izena ematen dio.

## Ezaugarriak

Badiak 22 kilometro luze den hondartza dauka, eta milaka bisitari heltzen dira Txina osotik urtero, urte osoan zehar klima nahiko epela delako.

## Ikus, gainera

* Yalong badia
* Sanya

## Kanpo estekak

* (Txineraz) Sanya badiari buruzko albistea Xinhuanet agentziaren webgunean.
* Datuak: Q7420780
* Multimedia: Sanya Bay / Q7420780
# Sanya

Sanya (txinera sinplifikatuz: 三亚; pinyineraz: Sān'yà), Hainan probintzian kokatutako prefektura mailako hiria da. Guztira, 536.000 biztanle inguru dauzka 2006ko erroldaren arabera eta 1.919 kilometro koadroko azalera.

## Inguru naturala eta kokapena

Sanya Hainan uhartearen hegoaldean dago, hegoalderago dagoen Txinako hiria da eta Hainan probintzia osatzen duten bi prefekturetako bat.

## Banaketa administratiboa

* Hexi Barrutia (河西区; Héxī-qū)
* Hedong Barrutia (河东区; Hédōng-qū)
Herriak:
* Tianya Herria (天涯镇; Tiānyá-zhèn)
* Yacheng Herria (崖城镇; Yáchéng-zhèn)
* Haitangwan Herria (海棠湾镇; Hǎitángwān-zhèn)
* Tiandu Herria (田独镇; Tiándú-zhèn)
* Fenghuang Herria (凤凰镇; -Fènghuángzhèn)
* Yucai Herria (育才镇; Yùcái-zhèn)

## Klima

Datu klimatikoak (Sanya (1971−2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 26.1 | 26.8 | 28.6 | 30.7 | 32.0 | 31.9 | 31.7 | 31.4 | 31.2 | 30.2 | 28.5 | 26.6 | 29.6 |
| Batez besteko tenperatura (ºC) | 21.6 | 22.5 | 24.6 | 26.9 | 28.4 | 28.8 | 28.5 | 28.1 | 27.4 | 26.4 | 24.3 | 22.1 | 25.8 |
| Batez besteko tenperatura minimoa (°C) | 18.5 | 19.8 | 21.9 | 24.2 | 25.6 | 26.1 | 25.9 | 25.5 | 24.7 | 23.4 | 21.3 | 19.0 | 23.0 |
| Euria (mm) | 8.0 | 12.8 | 19.2 | 43.3 | 142.3 | 197.5 | 192.6 | 221.5 | 251.4 | 234.5 | 58.3 | 10.7 | 1392.1 |
| Prezipitazio egunak (≥ 0.1 mm) | 3.4 | 3.6 | 3.9 | 5.6 | 10.0 | 14.0 | 13.8 | 16.0 | 17.0 | 13.5 | 6.6 | 3.7 | 111.1 |
| Iturria: ||||||||||||||

## Ikus, gainera

* Hainan probintziaren banaketa administratiboa

## Erreferentziak

* ↑ http://www.weather.com.cn/cityintro/101310201.shtml Weather.com.cn

## Kanpo estekak

* (Txineraz) Sanyako gobernuaren webgunea.
* Datuak: Q319804
* Multimedia: Sanya / Q319804
# Santo Tomas eliza (Lemoiz)

Santo Tomas eliza Lemoizko Armintza auzoan dagoen eliza da, Santo Tomasen omenez sagaratua. Eraikuntza garaikidea da eta baseliza zaharra eraikia zegoen tokitik metro gutxira aurkitzen da.

## Erreferentziak

* ↑ Lemoizko Udala. Arte eta arkitektura. .

## Kanpo estekak

* Datuak: Q49476089
# Santo Tomas Villanovakoa gizon elbarri bat sendatzen

Santo Tomas Villanovakoa gizon elbarri bat sendatzen Murilloren margolan bat da, olioa mihise gainean, 1675 inguruan sortua. Gaur egun Municheko Alte Pinakotheken dago erakusgarri, 1815ean Maximiliano I.a Josef Bavariakoak Sebastianini jeneralari erosi baitzion.

## Erreferentziak

* ↑ «Sammlung | Der hl. Thomas von Villanueva heilt einen Lahmen» www.sammlung.pinakothek.de (Noiz kontsultatua: 2023-01-30).
* ↑ (Ingelesez) Macdonald, Anne Mairi. (2018-04-30). Mediating otherness : discourses and images of poverty in the paintings of Bartolomé Esteban Murillo (1617-1682). Birkbeck, University of London (Noiz kontsultatua: 2023-01-30).

## Kanpo estekak

* Datuak: Q9395954
* Multimedia: Thomas of Villanova heals the sick by Bartolomé Esteban Murillo / Q9395954
# Santo Tirso

Santo Tirso Portugalgo Portoko barrutian dagoen kontzejua da.

## Banaketa administratiboa
### Fregesiak

| Agrela Água Longa Areias Burgães Carreira Guimarei Lama Lamelas Palmeira Rebordões Monte Córdova Refojos de Riba de Ave | Agrela Água Longa Areias Burgães Carreira Guimarei Lama Lamelas Palmeira Rebordões Monte Córdova Refojos de Riba de Ave | Reguenga Roriz Santa Cristina do Couto Santo Tirso São Mamede de Negrelos São Martinho do Campo São Miguel do Couto São Salvador do Campo São Tomé de Negrelos Sequeiró Vila das Aves Vilarinho | Reguenga Roriz Santa Cristina do Couto Santo Tirso São Mamede de Negrelos São Martinho do Campo São Miguel do Couto São Salvador do Campo São Tomé de Negrelos Sequeiró Vila das Aves Vilarinho |

## Demografia

Biztanleriaren bilakaera (1801 – 2011) :
| 1801 | 1849 | 1900 | 1930 | 1960 | 1981 | 1991 | 2001 | 2011 |
| 2.055 | 12.779 | 28.371 | 41.078 | 77.130 | 93.482 | 102.593 | 72.396 | 71.530 |

## Erreferentziak

* ↑ "Instituto Nacional de Estatística"

## Kanpo estekak

* (Portugesez) Udalaren webgunea.
* Datuak: Q917330
* Multimedia: Santo Tirso / Q917330
# Santo Tomas eliza (Bolibar)

Santo Tomas eliza Bolibarko nagusia da, Ziortza-Bolibar udalan, Bizkaian. X. mendean sortua, XVII-XVIII. mendeetan berreraikia izan zen.

## Ezaugarriak

Habearte bakarrekoa da, eta gurutze-ganga dauka. Gotorleku-elizaren egitura dauka, eta zentzu horretan azpimarratzekoak dira bere bi dorre zilindrikoak. Barruko erretaula neoklasikoa da, bertan San Tomasen irudia nagusitzen delarik. Eraikuntzaren angelu bat koroatzen duen zilindro-formako dorrea ikus daiteke.
Atarian Venezuelako zaindaria den Coromotoko Andre Mariaren kapera eraiki zen, 1959an egina, Simón Bolívar"Askatzaileari" egindako omenaldi batean; kapera hau lehen zegoen beste baten ordez altxatu zen.

## Iruditegia

* Aldare nagusia.
* Zolua.
* Coromotoko Andre Mariaren kapera.

## Erreferentziak

* ↑ http://www.bizkaia.eus/Home2/Archivos/DPTO4/Temas/Pdf/folleto(1).pdf?hash=e167e401c10be4532e077b5153304bce&idioma=EU

## Kanpo estekak

* Datuak: Q66124337
* Multimedia: Church of Santo Tomás, Bolibar / Q66124337
# Santo Tomás (Nikaragua)

Santo Tomás Nikaraguako Chontalesko departamenduko udalerri bat da. 2012ko estimazioen arabera 18754 biztanle zituen.

## Erreferentziak

* ↑ (Gaztelaniaz) Instituto Nacional de Información de Desarrollo. (2012). (pdf) Población Total, estimada al 30 de Junio del año 2012.. (Noiz kontsultatua: 2020-05-05).

## Kanpo estekak

* Datuak: Q542822
* Multimedia: Santo Tomás, Nicaragua / Q542822
Txantiloi:Chontalesko departamenduko udalerri aurkibidea
# Santo Tomás (San Salvador)

Santo Tomás El Salvadorko San Salvador departamenduko udalerri bat da. 24.3 km²ko azalera du eta 2007ko erroldaren arabera 25344 biztanle zituen.

## Erreferentziak

* ↑ (Gaztelaniaz) Dirección General de Estadística y Censos. (2007). (pdf) VI Censo de Población y V de Vivienda 2007. (Noiz kontsultatua: 2020-05-05).

## Kanpo estekak

* Datuak: Q3949527
# Santo Stefano in Aspromonte

Santo Stefano in Aspromonte Italiako udalerri bat da. Reggio di Calabriako probintzian kokatuta dago, Calabria eskualdean. 1.039 biztanle ditu, 17,8 kilometro koadroko azaleran banatuta.

## Mugakideak

Santo Stefano in Aspromontek honako udalerri hauekin egiten du muga:
Laganadi San Roberto Sant'Alessio in Aspromonte Scilla Roccaforte del Greco Reggio di Calabria

## Kanpo estekak

* Datuak: Q54664
* Multimedia: Santo Stefano in Aspromonte / Q54664
# Santo Tomas eliza (Naxurieta)

Santo Tomas eliza Untzitibarreko Naxurieta lekuan Erdi Aroko kristiau eliza bat da, erromaniko estiloan.

## Eraikina

Landa-arkitektura erromaniko berantiarreko ale interesgarria da. Eliza nabe bakarrekoa da, fajoien gaineko kanoi zorrotz erdi batez estalia; zirkuluerdi-formako absidea du, barnealdeko arku itsu hirukoitzarekin, eta hagaburutxo apainduak eta zutabeerdiak ditu kanpoaldeari atxikita. Une berean, bataiarria dago, bere arkuteria eta irudi apaingarriekin. Koruaren karelak gotiko berantiar baten lana erakusten du. 1610ean Martin Urnizak erretaularen pintura egiteko konpromisoa hartu zuen. Tenpluaren barruan, Basabeko Andre Mariaren tailu gotikoa dago, izen bereko ermitatik datorrena.

## Erreferentziak

* Nafarroako Entziklopedia Handia | NAXURIETA. (Noiz kontsultatua: 2021-12-16).

## Ikus, gainera

* Naxurieta
* Untzitibar

## Kanpo estekak

* Datuak: Q110606347
# Sebastopol (Mississippi)

Sebastopol Mississippiko herri bat da. County konderrian kokatua dago. 2010ean 272 biztanle zituen, 3,9 kilometro koadrotan banatuta.

## Ikus, gainera

* County konderria

## Kanpo estekak

* Datuak: Q978621
* Multimedia: Sebastopol, Mississippi / Q978621
# Sebastokrator

Sebastokrator (grezieraz: σεβαστοκράτωρ, sebastokratōr; bulgariera eta serbieraz Севастократор, sevastokrator) Bizantziar Inperioko noblezia titulu bat izan zen. Inperioaren mugakide ziren edota Bizantzioren orbita kulturalean zueden beste herrialdeetako agintariek hartu zuten titulu hau.
Hitza sebastos ('ohoragarri', Latinezko Augustusen baliokide) eta krator ('agintari', autokrator -enperadore- tituluaren sustrai berbera). Sebastokrator-aren emazteak grezieraz sebastokratorissa (σεβαστοκρατόρισσα) edo bulgarieraz eta sebieraz sebastokratitsa (севастократица) titulua hartzen zuen.

## Historia

Alexios I Komneno enperadoreak sortu zuen titulua, bere anaia Isaac Komneno omentzeko. Ana Komnenaren arabera, Alexiosek Isaac zesar tituluaren gainetik goratu nahi izan zuen izendapen honekin, bere koinatu Nizeforo Melissenori hitz eman bezala. Ana Komnenak «bigarren enperadore» batenarekin parekatzen du sebastokrator titulua, eta zesarrarekin batera maila hau zuenak koroa bat eramateko eskubidea zeukan (ez, ordea, diadema inperiala). Komneno dinastian zehar, maila altuem¡na izaten jarraitu zuen enperadorearen azpitik, 1163an Manuel I Komneno enperadoreak despota titulua sortu zuen arte. Ordura arte, titulua enperadore familiako kideii bakarrik eskaintzen zitzaien, normalean enperadorearen seme gazteneei.
1204 Laugarren Gurutzada Bizantziar Inperioa desgin ostean, Inperio Latindarrak, Nizeako Inperioak eta Bigarren Inperio Bulgariarrak titulua bere egin zuten . Nizea eta ondoren berrezarritako Bizantziar Inperioan,tituluak gorteko garrantzitsuenetariko bat izaten jarraitu zuen, ia beti enperadorearen senitartekoei bakarrik ematen zitzaielarik. Azken Sebastokrator ezaguna Demetrio Kantakuzeno izan zen, XIV. mende bukaerako Peloponesoko agintaria.
Iturrien arabera, urdina zen tituluari lotzen zitzaion kolorea: sebastokrator jantziak mediak eta bota urdinak ziuten. Jorge Akropolita-ren arabera, errege familiaren parte ziren sebastokratorrak botetan arrano inperialak eramateagatik bereiz zitezkeen, 1260 inguruan. Pseudo-Kodinos kronikariaren garairako (XIV. mende erdialdean), sebastokrator guztiek hondo gorriaren gainean brodatutako arranoak zeramatzaten. Kodinosen arabera, zeremonia jantziak tunika gorri bat (Klamidea) eta kolore urrekara eta gorriko koroa (stefanos) ere hartzen zituen barne. Sebastokratorraren eskumenen artean dokumentuak tinta urdin bereziaz sinatzeko eskubidea zegoen.

## Bulgarian

Kaloyanek bere aitarengandik, Bulgariako Ivan Asen I.-ren seme batengandik, jaso zuen titulua.

## Serbian

Nemanjik dinastiaren agintaritzapean, titulua Serbiako Erdi Aroko gortean sartu zen.

## Kanpo estekak

* Datuak: Q392519
* ↑ http://www.oxfordreference.com/view/10.1093/acref/9780195046526.001.0001/acref-9780195046526-e-4872
# Sebastopol (Torfaen)

Sebastopol, Galesko Pontypool udalerriaren iparraldean dagoen auzune bat da, Torfaen lurraldean.

## Kanpo estekak

* Datuak: Q7442720
* Multimedia: Sebastopol, Torfaen / Q7442720